
	Par atzinumu nometnei 
	


Valsts ugunsdzēsības un glābšanas dienesta (turpmāk - Dienests) Rīgas reģiona pārvalde (turpmāk – Pārvalde) 2024.gada 27.maijā saņēma Jūsu iesniegumus ar lūgumu sniegt atzinumu par telpu atbilstību ugunsdrošības prasībām diennakts nometņu “Basketbols Pīlāgs Ilgonis”, “Basketbols Pīlāgs Ilgonis 2”, “Basketbols Pīlāgs Ilgonis 3” (turpmāk – Nometne) rīkošanai Baldones sporta kompleksā, Iecavas ielā 2a, Baldonē, Ķekavas nov. (turpmāk – Objekts).
Pārvalde informē, ka saskaņā ar Ministru kabineta 2009.gada 1.septembra noteikumu Nr.981 “Bērnu nometņu organizēšanas un darbības kārtība” 9.5.apakšpunkta prasībām un ņemot vērā, ka šī gada 28.maijā Objektā jau tika veikta neplānota ugunsdrošības pārbaude, Dienesta atzinums Nometnes organizēšanai nav nepieciešams. 
Pārvalde informē, ka tai nav iebildumu Nometnes rīkošanai Objektā un  atgādina, ka jāievēro Ministru kabineta 2016. gada 19. aprīļa noteikumu Nr.238 “Ugunsdrošības noteikumi” noteiktās prasības. Papildus darām Jums zināmu, ka fizisko un juridisko personu pienākums ir nepieļaut ugunsgrēka izcelšanos.


Priekšnieka pienākumu izpildītājs
pulkvežleitnants								             U.Vējš

